**«Қазақстанда Кодтау Сағаты» акциясы**

**туралы ақпарат**

**Дөңгілағаш негізгі мектебі**

2019 жылдың 9 - 15 желтоқсан аралығында Қазақстанда халықаралық информатиканы үйрену аптасы аясында «Кодтау Сағаты» бастамасы өткізілді. Сабақтың мақсаты: XXI ғасырдағы негізгі дағдыларының бірі – оқушылардың бағдарламалауға қызығушылықтарын ояту, жас ерекшелігіне, ойлау қабілетіне қарамастан әркім бағдарламалауды үйрене алатынын көрсету, бағдарламалаушы мамандығымен таныстыру, бағдарламалауды үйренуде табысқа жету жағдайын құру.

Біз технологиялар қоршаған әлемде өмір сүреміз. Оқушыларымыз қай оқу саласын таңдаса да, олардың үлгерімі жоғары технологиялардың қалай жұмыс істеуін түсінуіне байланысты. Осы себепке байланысты, Информатикадан Білім алу аптасы аясында желтоқсанның 9 - ы мен 15 - і аралығында өткен Қазақстандағы аса ірі оқиғасына - «Кодтау Сағатына» біздің мектебіміз қосылды. Сабақ ұзақтығы: 1 сағат. Кодтау сағатына 13 оқушы қатысты. «Қазақстанда Код сағаты - 2019» сабақтың өткізілу формасы: бір сағат ішінде, оқушы 20 деңгейлік ойын есептерін кейіпкердің белгілі бір іс-әрекеттерін бағдарламалау арқылы өтуі тиіс.

Бұл танымдық сабақ 3 - 9 сыныптың әр оқушысына өзінің бірінші кодын жазуға, бағдарламалау туралы Ақпараттық Жүйелер саласының жетекші мамандарына бейне арқыл естуіне және технологияның біздің қоғамдағы бүгінгі рөлін талқылауларына мүмкіндік туғызды. Олардың әрқайсысы бағдарламалау дағдыларын үйренуге бірегей мүмкіндік алды және АЖ саласындағы алғашқы қадамдарын жасады. Сабақ өте қызықты өтті. Балалар сабақтан жақсы әсер алды.

Қазақ елінің ең зияткер қоғамға тез арада қосылуына жол ашатын – IT ілімін терең меңгеруге деген ізденіс пен шығармашыл еңбектің бастауы болатындығына сенім артамын.

**Информатика пәні мұғалімі:**

Канафина Аяулым Ержигитовна